03/08/2017 | Administración LocalMunicipal
Valdoviño
Anuncio convocatoria axudas

O obxecto da convocatoria é facer efectivo o principio de igualdade no exercicio do dereito á educación e o seu fin é compensar a aquelas familias que polas súas condicións económicas teñan máis dificultades para afrontar os gastos derivados da escolaridade ou dos recursos de atención preescolar para a conciliación familiar e laboral. Polo tanto, constitúe o obxecto das presentes bases, a regulación da convocatoria pública, por parte do Concello de Valdoviño, para a tramitación e concesión de subvencións destinadas a familias, para os gastos derivados do estudo nos niveis de infantil, primaria, secundaria, bacharelato e formación profesional, así como para os gastos dos servizos de conciliación familiar e laboral prestados nos recursos municipais de atención preescolar Para todo isto, apróbanse as seguintes bases: – Gastos de material escolar e complementario que sexa necesario por consecuencia da escolaridade nos niveis de infantil, primaria, secundaria, bacharelato e formación profesional. Os conceptos específicos que se subvencionan son: - Material escolar funxible (cores, libretas, folios, etc) - Material complementario: compás, regras, estoxo, mochila, libros de lectura. - Material deportivo: chandal, tenis e camisetas – Gastos en concepto de matrícula e participación en Escolas infantíns ou Puntos de atención infantil do Concello de Valdoviño Poderán solicitar esta subvención, as persoas físicas pai, nai, titor/a ou familias acolledoras dun ou varios menores. – Que o/a menor estea empadroado no Concello de Valdoviño. – Estar escolarizado nos niveis de infantil, primaria ou secundaria dalgún dos centros educativos do concello de Valdoviño (exceptuando aqueles casos nos que non exista praza e inspección determine o traslado a centros de outras localidades) ou cursando Bacharelato/ Formación Profesional nalgún centro público educativo dos concellos limítrofes. – Estar ó día no pago das obrigas tributarias co Concello de Valdoviño. – Cumprir os requisitos establecidos no artigo 13 da Lei 38/2003 do 17 de novembro, xeral de subvencións. – Non superar os ingresos que establece o baremo económico do artigo 6. As axudas concedidas para o mesmo fin, por outra administración son compatibles coa que agora concede o Concello de Valdoviño, sempre e cando a contía total das axudas non supere o importe total gastado polo alumno ou alumna para este fin. As contías das subvencións quedarán fixadas de acordo co seguinte baremo:  1º Suposto: subvencionarase o 100% da contía establecida segundo o nivel educativo en base ao seguinte baremo: *Terase en conta o límite máximo de cada fila (segundo nº membros) para o cumprimento do requisito económico.  2º Suposto: subvencionarase o 50% da contía establecida segundo o nivel educativo en base ao seguinte baremo: *Terase en conta o límite máximo de cada fila (segundo nº membros) para o cumprimento do requisito económico. Nais, pais, persoas titoras legais ou familias acolledoras con menores con idades comprendidas entre os 4 meses e os 3 anos que requiran dos servizos de conciliación ofertados e cumpran os seguintes requisitos: – Que o/a menor estea empadroado no Concello de Valdoviño. – Ter matrícula nunha Escola infantil ou Punto de atención infantil do concello de Valdoviño no curso 2016/2017. – Estar ó día no pago das obrigas tributarias co Concello de Valdoviño. – Cumprir os requisitos establecidos no artigo 13 da Lei 38/2003 do 17 de novembro, xeral de subvencións. – Non superar os ingresos que establece o baremo económico do artigo 6. As axudas concedidas para o mesmo fin, por outra administración son compatibles coa que agora concede o Concello de Valdoviño, sempre e cando a contía total das axudas non supere o importe total gastado polo alumno ou alumna para este fin. As contías das subvencións quedarán fixadas de acordo co seguinte suposto, por mes de participación, en fución do baremo económico establecido no punto 6 das bases: *Só se terán en conta os meses nos que exista matrícula dende o primeiro día ata o último día de mes Subvencionarase o 100% ou o 50% da contía establecida no punto 4.3 das bases segundo a xornada escollida (media ou completa) en base ao seguinte baremo: As solicitudes formularanse mediante instancia subscrita pola persoa interesada (pai/nai/titor/a legal) segundo o modelo específico para iso. A presentación de dita solicitude comportará a autorización ao órgano xestor para a comprobación dos datos que constan na mesma ante os organismos ou entidades correspondentes. As solicitudes e a documentación requirida* presentaranse no Rexistro Xeral da Casa do Concello en Valdoviño de luns a venres en horario de 9.00 a 14.00 horas. O prazo de presentación de solicitudes permanecerá aberto 20 días naturais a contar dende o día seguinte á publicación do extracto da convocatoria das axudas no Boletín Oficial da Provincia. *Documentación requirida: – Solicitude da axuda (recoller impreso no propio Rexistro) – Fotocopia compulsada do DNI dos membros da unidade familiar maiores de idade. PROVINCIA DA DE A CORUÑA – Fotocopia compulsada do libro de familia. – En supostos de adopción ou acollemento, documentación compulsada acreditativa. – Volante de empadroamento colectivo – Xustificantes de ingresos dos membros da unidade familiar do ano 2016 (declaración da renda de todos os membros se non é conxunta ou certificado de datos fiscais emitido pola Axencia Tributaria) – Nos casos de discapacidade ou dependencia dalgún dos membros da unidade familiar computables, copia compulsada do certificado emitido polo organismo oficial correspondente. – Declaración da percepción doutras axudas percibidas para o mesmo fin (no propio anexo da solicitude). – Declaración responsable de non estar incurso en suposto de prohibición para ser beneficiario da axuda (no propio anexo da solicitude). – Declaración responsable de non ter obrigas pendentes de pagamento coas administracións con potestade tributaria e coa seguridade social (no propio anexo da solicitude). Valdoviño, 11 de xullo de 2017. Alcalde. Nayomi Jan Carlos Fricke Maxe.